החבובות: מהומה

החבובות: מהומה (באנגלית: The Muppets Mayhem) היא מיני-סדרת טלוויזיה קומית מוזיקלית אמריקאית בהשתתפות להקת החבובות, ד"ר שיניים והמהומה החשמלית. הסדרה פותחה על ידי אדם פ. גולדברג, ביל ברטה וג'ף יורקס עבור ABC Signature ואולפן החבובות. בסדרה מככבים לילי סינג, טאג' מאורי, סארה צ'אודרי, אנדרס הולם, ומפעילי החבובות ברטה, דייב גולז, אריק ג'ייקובסון, פיטר לינז, דייוויד רודמן ומאט ווגל. שירות הסטרימינג דיסני+ הוציא את כל עשרת פרקי הסדרה ב-10 במאי 2023. הסדרה קבלה ביקורות חיוביות באופן כללי מצד מבקרים.

בנובמבר 2023 הוכרז כי הסדרה בוטלה לאחר עונה אחת בלבד.

 תקציר העלילה 
נורה, מנהלת זוטרה בחברת התקליטים A&R, חייבת להתמודד עם הטירוף שנגרם על ידי ד"ר שיניים והמהומה החשמלית, אשר נאבקים פנים אל פנים עם עולם המוזיקה המודרני כשהם מנסים להקליט את אלבום המוזיקה הראשון שלהם אי פעם שיגיע למעמד פלטינה.

 צוות השחקנים והדמויות 
 דמויות ראשיות 
 לילי סינג בתפקיד נורה סינג, מנהלת זוטרה בחברת התקליטים ווקס טאון.
 ביל ברטה בתפקיד ד"ר שיניים, נגן קלידים וסולן להקת "המהומה החשמלית".
 ברטה גם מבצע את דייוויס קקטוס.
 לסלי קררה-רודולף בתפקיד פני וקסמן, המעסיקה של נורה וחברתו לשעבר של ד"ר שיניים.
 דייב גולז בתפקיד זוט, נגן הסקסופון המפואר בלהקת "המהומה".
 גולז גם מבצע את ג'ימי שו ואת וולדורף .
 אריק ג'ייקובסון בתפקיד חיה, מפלצת מטורפת והמתופף שיצא משליטה של להקת "המהומה".
 פיטר לינז בתפקיד ליפס, החצוצרן הבלתי נתפס של להקת "המהומה".
 לינז גם מבצע את סטטלר.
 דייוויד רודמן בתפקיד ג'ניס, הגיטריסטית הראשית של להקת "המהומה".
 מאט ווגל בתפקיד פלויד פפר, נגן הבס הסרקסטי של להקת "המהומה" והחבר של ג'ניס.
 סארה צ'אודרי בתפקיד האנה סינג, אחותה הצעירה של נורה ומשפיענית מצליחה ברשתות החברתיות.
 טאג' מאורי בתפקיד גארי "מוג" מוגווסקי, מהנדס שמע וגם "מעריץ ענק" של להקת "המהומה החשמלית".
 אנדרס הולם בתפקיד ג'יי ג'יי, מנהל מוזיקה וחברה לשעבר של נורה.

 דמויות משנה 
 דייוויד ביזארו וסטפני ד'אברוזו בתור הוריו של ד"ר שיניים, ג'רלד וטינה שיניים, רופאי השיניים השולטים.

מפעילי חבובות נוספים כוללים את ג'ורדן בראולי, אליס דיניאן, בראלי פרימן ג'וניור, דונה קימבל, טים לגאסי, ברוס לאנויל, דרו מסי, שרה סאראנג או, מייקל אוסטרום, ניקוליט סנטינו, סטוף שיר, מייקלאן סיסטי, ארט וגה ואלכס וילה.

 כוכבים אורחים 
 רייצ'ל בלום בתפקיד סמנתה סוויפטי
 ניקול בייר בתפקיד ביאטריס מביהייב
 קולטון דון בתפקיד באריסטה
 ג'יימס הונג בתפקיד שף דן
 ג'ניפר אירווין בתפקיד דלילה גרץ
 ג'ק מקברייר בתפקיד לות'ר מק'מונסטר
 ארדן מירין בתפקיד אנני ווייטס
 ניקו סנטוס בתפקיד ג'קסון קנארי
 קריסטן שאל בתפקיד ג'ני הנדרסון
 בן שוורץ בתפקיד גאס ד'וורה
 ג'ו לו טרוליו בתפקיד קלארק המאסטרו של מו-קאפ
 סדריק יארברו בתפקיד השוטר אקסל

פאולה עבדול, סטיב איוקי, קאראמו בראון, סופיה קרסון, שרלמאן טה גוד, בילי קורגן, טומי צ'ונג, Deadmau5, דיזיינר, מורגן פרימן, סוזנה הופס, פיטר ג'קסון, קשה, טומי לי, ליל נאז X, צ'יץ' מרין, זיגי מארלי, ראיין סיקרסט, קווין סמית', כריס סטייפלטון, דני טרחו, וירד אל יאנקוביק וזד מגלמים את עצמם. כמו כן מוצגים קטעי ארכיון מפרקים של החבובות בהשתתפות מפעילי החבובות ג'ים הנסון בתפקיד ד"ר שיניים, פרנק אוז בתפקיד חיה, ג'רי נלסון בתפקיד פלויד וריצ'רד האנט בתפקיד ג'ניס, כמו גם אלטון ג'ון בתפקיד עצמו.

 קישורים חיצוניים 

 הערות שוליים 

קטגוריה:אולפני ABC: סדרות טלוויזיה
קטגוריה:סדרות טלוויזיה המבוססות על זמרים ומוזיקאים
קטגוריה:דיסני+: תוכניות וסדרות
קטגוריה:סדרות טלוויזיה אמריקאיות בכיכובן של בובות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:החבובות: תוכניות וסדרות טלוויזיה